2. ลักษณะการประกอบธุรกิจ

1.  ความเป็นมาและพัฒนาการที่สำคัญ

บริษัท โรงแรมเซ็นทรัลพลาซา จำกัด ได้จดทะเบียนก่อตั้งเมื่อวันที่ 26 ธันวาคม 2523
ด้วยทุนจดทะเบียนแรกเริ่มจำนวน 300,000,000 บาท โดยกลุ่มจิราธิวัฒน์
เพื่อดำเนินการก่อสร้างโรงแรมประเภทเดอร์ลุกซ์ ขนาด 26 ชั้น ประกอบด้วยห้องพักหรูจำนวน
607 ห้อง รวมถึงห้องจัดเลี้ยงและสิ่งอำนวยความสะดวกอื่น ๆ อย่างพร้อมมูล
เมื่อการก่อสร้างโรงแรมรวมทั้งปัจจัยอย่างอื่นได้แล้วเสร็จ
ได้เปิดดำเนินการอย่างเป็นทางการในเดือนพฤษภาคม 2526 โดยทำสัญญาว่าจ้างกลุ่ม Hyatt
International Corporation เข้ามาบริหารจัดการ โดยใช้ชื่อโรงแรมว่า
โรงแรมไฮแอทเซ็นทรัลพลาซา
ต่อมาทางกลุ่มผู้ถือหุ้นของบริษัทได้ขอยกเลิกสัญญาการจัดการบริหารโรงแรมกับกลุ่ม Hyatt
International Corporation เมื่อวันที่ 31 ธันวาคม 2530

เริ่มตั้งแต่ปี 2531 โรงแรมได้เปลี่ยนชื่อใหม่เป็น โรงแรมเซ็นทรัลพลาซา
ภายใต้การบริหารงานของบริษัทเอง โดยบุคลากรส่วนใหญ่ของโรงแรมยังคงเป็นชุดเดิมที่มีความรู้
ประสบการณ์ และมาตรฐานการให้บริการในระดับสากล

ปี 2533 บริษัทได้เข้าจดทะเบียนในตลาดหลักทรัพย์แห่งประเทศไทย

ปี 2536 บริษัทได้แปรสภาพเป็นบริษัทมหาชน มีชื่อว่า บริษัท โรงแรมเซ็นทรัลพลาซา จำกัด
(มหาชน)

ปี 2537 บริษัทได้เริ่มดำเนินกิจการในธุรกิจอาหารบริการด่วน

ปี 2544 บริษัทได้ทำสัญญาสิทธิกับบริษัท เอเอพีซี (ประเทศไทย) จำกัด
เพื่อให้บริษัทได้รับสิทธิในการดำเนิน กิจการโรงแรมภายใต้ชื่อ “โซฟิเทล” โดยปัจจุบันใช้ชื่อว่า
“โรงแรมโซฟิเทลเซ็นทารา แกรนด์ กรุงเทพ”

ปี 2550 ปลายเดือนมิถุนายน บริษัทได้ประกาศรีแบรนด์ธุรกิจโรงแรมใหม่ทั้งหมด จากคำนำหน้าว่า
"เซ็นทรัล" เป็น

  "เซ็นทารา" โดยแบ่งเป็น 2 ระดับ คือ "เซ็นทารา แกรนด์" สำหรับโรงแรมระดับ 5 - 6
  ดาว ขณะที่ระดับ 4 ดาว จะใช้ชื่อ "เซ็นทารา"

พัฒนาการที่สำคัญของบริษัทย่อยในธุรกิจโรงแรมมีดังนี้

ปี 2529 เริ่มดำเนินกิจการโรงแรมโซฟิเทลเซ็นทรัลหัวหินรีสอร์ท

ปี 2531 เริ่มสัญญาบริหารโรงแรมเซ็นทรัลวงศ์อมาตย์บีชรีสอร์ท

ปี 2533 เริ่มดำเนินกิจการโรงแรมเซ็นทรัลแม่สอดฮิลล์

ปี 2536/37 เริ่มดำเนินกิจการโรงแรมเซ็นทรัลโฟล้ทติ้ง ย่างกุ้ง ประเทศพม่า

ปี 2538 เริ่มดำเนินกิจการโรงแรมเซ็นทรัลสุคนธา หาดใหญ่

ปี 2539 เริ่มดำเนินกิจการโรงแรมเซ็นทรัลสมุยบีชรีสอร์ท

ปี 2540 เริ่มสัญญาบริหารโรงแรมเซ็นทรัลวอเตอร์ฟร้อนท์สวีท ภูเก็ต

ปี 2541 เริ่มดำเนินกิจการโรงแรมเซ็นทรัลบัตเตอร์ฟลายวิลเลจ เกาะสมุย

ปี 2542 เริ่มดำเนินกิจการโรงแรมเซ็นทรัลกะรนวิลเลจ ภูเก็ต

และโรงแรมเซ็นทรัลสมุยวิลเลจ (เปลี่ยนชื่อจากเซ็นทรัลบัตเตอร์ฟลายวิลเลจ)

ปี 2543 ย้ายโรงแรมเซ็นทรัลโฟล้ทติ้ง ไปประเทศติมอร์ตะวันออก

เปลี่ยนชื่อเป็นโรงแรมเซ็นทรัลมาริไทม์ ดิลี ติมอร์ตะวันออก

ปี 2546 เริ่มงานก่อสร้างโครงการโรงแรมเซ็นทรัลกระบี่เบย์รีสอร์ท

ปี 2548 เริ่มสัญญาบริหารโรงแรมเซ็นทรัลดวงตะวัน เชียงใหม่

เริ่มดำเนินกิจการโรงแรมเซ็นทรัลกระบี่เบย์รีสอร์ทเมื่อวันที่ 25 ธันวาคม

หยุดดำเนินกิจการโรงแรมเซ็นทรัลมารีไทม์ ดิลี

หยุดดำเนินกิจการโรงแรมเซ็นทรัลวงศ์อมาตย์บีชรีสอร์ท พัทยา เพื่อเริ่มงานก่อสร้างโครงการ

โรงแรมเซ็นทรัลมิราจบีชรีสอร์ท พัทยา

เริ่มงานก่อสร้างโครงการโรงแรมเซ็นทรัลเวิลด์

ปี 2549 เลิกสัญญาบริหารโรงแรมเซ็นทรัลวอเตอร์ฟร้อนท์สวีท

ขายทรัพย์สินของโรงแรมเซ็นทรัลมารีไทม์ ดิลี

เริ่มกิจการร่วมค้าในโรงแรมเซ็นทรัลกะรนบีชรีสอร์ท ภูเก็ต

เริ่มกิจการร่วมค้าในโรงแรมเซ็นทรัลกะตะรีสอร์ท ภูเก็ต

เปิดให้บริการโรงแรมเซ็นทรัลกระบี่เบย์รีสอร์ท เต็มโครงการ (grand opening)
ในเดือนพฤจิกายน 2549

ปี 2550 เริ่มดำเนินกิจการโรงแรมเซ็นทาราแกรนด์ และบางกอกคอนเวนชัน เซ็นเตอร์
เซ็นทรัลเวิลด์ โดยเปิดให้บริการคอนเวนชั่นเซ็นเตอร์ ห้องประชุม
และห้องจัดเลี้ยงในเดือนกรกฎาคม 2550

ปี 2551 เริ่มสัญญาบริหารโรงแรมเซ็นทาราชานทะเลรีสอร์ทและวิลลา จังหวัดตราด

ลงทุนในกองทุนรวมสิทธิการเช่า อสังหาริมทรัพย์โรงแรมและรีสอร์ทในเครือเซ็นทารา
(“กองทุนรวม“) ใน สัดส่วนร้อยละ 25 และนำที่ดิน และอาคารโรงแรมเซ็นทาราแกรนด์บีชรีสอร์ท
สมุยออกให้กองทุนรวมเช่าระยะยาว ลงนามในสัญญาบริหารโรงแรมกับ Regent Maldives
Pvt.Ltd. (โรงแรมเซ็นทาราแกรนด์ไอร์แลนด์รีสอร์ทและสปา มัลดีฟส์)

ลงทุนใน Regent Maldives Pvt.Ltd. ในสัดส่วนร้อยละ 25

เปิดให้บริการโรงแรมเซ็นทาราแกรนด์ เซ็นทรัลเวิลด์เต็มโครงการ (grand opening)
ในเดือนธันวาคม 2551

ปี 2552 ต่อสัญญาเช่าช่วงที่ดินและอาคารโรงแรมโซฟิเทล เซ็นทาราแกรนด์ กรุงเทพฯ ไปอีก 20
ปี สิ้นสุดในปี 2571

  เปิดให้บริการโรงแรมเซ็นทาราแกรนด์ มิราจ บีชรีสอร์ท พัทยา เต็มโครงการ (grand
  opening) ในเดือน

  พฤศจิกายน 2552

  เปิดให้บริษัทโรงแรมเซ็นทาราแกรนด์ ไอร์แลนด์ รีสอร์ท และสปา มัลดีฟส์ เต็มโครงการ
  (grand opening)

ในเดือนพฤศจิกายน 2552

  ลงนามในสัญญาบริหารโรงแรม 8 แห่ง ได้แก่ บุณฑรีก์ สปา
  รีสอร์ทและวิลลาสมุย,เซ็นทารารีสอร์ท

  เซ็นทาราปาริญา รีสอร์ทและวิลลา เกาะพงัน โรงแรมเซ็นทาราและคอนเวนชันเซ็นเตอร์
  อุดรธานี ศิริปันนา

  วิลลา รีสอร์ท เชียงใหม่ - เซ็นทาราบูติคคอลเลกชัน
  โรงแรมเซ็นทาราและคอนเวนชันเซ็นเตอร์ ขอนแก่น โรงแรมเซ็นทารารีสอร์ทหัวหิน Moksah
  Himalaya Spa Resort และ Centara Grand Beach Resort & Spa Sokhna

ปัจจุบัน
บริษัทได้เน้นการขยายโรงแรมและรีสอร์ทในเครือเซ็นทาราให้ครอบคลุมแหล่งท่องเที่ยวที่สำคัญในประเทศไทย
โดยเฉพาะอย่างยิ่งในจังหวัดชายหาดทั้งทะเลฝั่งอ่าวไทยและฝั่งอันดามัน
และยังเน้นการปรับปรุงพัฒนารูปแบบการให้บริการทั้งทางด้านห้องพัก
ภัตตาคารบริการอาหารนานาชาติ
ห้องประชุมซึ่งมีตั้งแต่ห้องสำหรับการประชุมขนาดเล็กจนถึงการจัดประชุมและนิทรรศการนานาชาติ
สระว่ายน้ำ ศูนย์สุขภาพและสปา ศูนย์ธุรกิจ และ คาราโอเกะ

พัฒนาการที่สำคัญของบริษัทย่อยในธุรกิจอาหารบริการด่วนมีดังนี้

ปี 2536 เริ่มดำเนินกิจการโรงงานผลิตไอศกรีมพรีเมี่ยม ภายใต้บริษัท บาสกิ้น-ร้อบบิ้นส์
(ประเทศไทย) จำกัด ซึ่งภายหลังได้เปลี่ยนชื่อเป็นบริษัท บี-อาร์ (ไทยแลนด์) จำกัด โดยบริษัท
เซ็นทรัลโฮเต็ลแมนเนชเม้นท์ จำกัด ร่วมลงทุนกับ Allied Domecq Retailing
International ในสัดส่วน 50 : 50

ปี 2537 เริ่มดำเนินกิจการธุรกิจอาหารบริการด่วน โดยการซื้อหุ้นของบริษัท ไทย แฟรนไชซิ่ง
จำกัด ผู้ได้รับสิทธิในแบรนด์ มิสเตอร์ โดนัท (Mister Donut), บริษัท เซ็นทรัลฟาสต์ฟู้ดกรุ๊ป
จำกัด ผู้ได้รับสิทธิในแบรนด์ เคเอฟซี (KFC) และบริษัท เซ็นทรัลไอศกรีม จำกัด
ผู้ได้รับสิทธิในแบรนด์ บาสกิ้น-ร้อบบิ้นส์ (Baskin-Robbins)

ปี 2544 ขยายการดำเนินกิจการในธุรกิจอาหารบริการด่วน โดยการซื้อหุ้นของบริษัท ฟู้ด โนเวลตี้ส์
จำกัด ผู้ได้รับสิทธิในแบรนด์ อานตี้ แอนส์ (Auntie Anne’s) และบริษัท เซ็นทรัล พิซซ่า จำกัด
ผู้ได้รับสิทธิในแบรนด์ พิซซ่า ฮัท (Pizza Hut)

ปี 2546 ปรับโครงสร้างการลงทุนในธุรกิจอาหารบริการด่วน
โดยเปลี่ยนแปลงสัดส่วนการลงทุนในบริษัทย่อยทั้ง 5 บริษัทให้เป็น 84% เท่ากันทั้งหมด
และให้บริษัทย่อยแห่งหนึ่ง คือบริษัท เซ็นทรัล พิซซ่า จำกัด เข้าซื้อหุ้นของบริษัทย่อยอีก 4 แห่ง
พร้อมรับโอนธุรกิจเข้ามาอยู่ภายใต้การบริหารจัดการของบริษัทเดียวกัน และได้เปลี่ยนชื่อเป็น บริษัท
เซ็นทรัล เรสตอรองส์ กรุ๊ป จำกัด เพื่อเพิ่มประสิทธิภาพในการบริหารงานในภาพรวม
และกำหนดนโยบายในการจัดการธุรกิจของทั้ง 5 แบรนด์ให้เป็นไปในทิศทางเดียวกัน

ปี 2546 ปรับโครงสร้างการลงทุนในกิจการโรงงานผลิตไอศกรีมพรีเมี่ยม
โดยเพิ่มสัดส่วนการถือหุ้นในบริษัทบี-อาร์ (ไทยแลนด์) จำกัด จาก 50% เป็น 100%

ปี 2548 ปรับโครงสร้างการลงทุนในธุรกิจอาหารบริการด่วน โดยเพิ่มสัดส่วนการถือหุ้นใน บริษัท
เซ็นทรัล

เรสตอรองส์ กรุ๊ป จำกัด จาก 84% เป็น 100%

ปี 2548 ปรับโครงสร้างการถือหุ้นในกลุ่มบริษัท โดยให้บริษัท เซ็นทรัล เรสตอรองส์ กรุ๊ป จำกัด
ถือหุ้นของบริษัท

บี-อาร์ (ไทยแลนด์) จำกัด ทั้งหมด 100%

ปี 2550 ได้รับสิทธิในแบรนด์เปปเปอร์ลันช์ (Pepper Lunch)
และเริ่มเปิดสาขาแรกในเดือนพฤศจิกายน

ปี 2551 ได้รับสิทธิในแบรนด์ เบียร์ด ปาปาส์ (Beard Papa) ในเดือนพฤศจิกายน

ปี 2552 ได้รับสิทธิ์ในแบรนด์ ชาบูตง (Chabuton) โคลด์สโตน ครีเมอรี ( Cold Stone
Creamery) ซึ่งจะเปิดให้

ให้บริการในปี 2553 พร้อมแบรนด์ ริวชาบู ชาบู (Ryu Shabu Shabu)
ซึ่งบริษัทคิดค้นและพัฒนาขึ้นเอง

ปิดการดำเนินงานแบรด์ พิซซ่า ฮัท ตั้งแต่ 1 พฤษภาคม 2552

  ทยอยปิดสาขาของบาสกิ้นร้อบบิ้นส์ ตั้งแต่ไตรมาส 3 ปี 2552 และปิดทั้งหมด ณ วันที่ 31
  ธันวาคม 2552

ภาพรวมการประกอบธุรกิจของกลุ่มบริษัท

บริษัทและบริษัทย่อยหลายแห่งประกอบธุรกิจโรงแรม บริษัทย่อยสองแห่งประกอบธุรกิจอาหาร
โดยมีการแบ่งการดำเนินงานของบริษัทในกลุ่มตามแผนภาพดังนี้

  30.8%

ธุรกิจโรงแรมที่เปิดให้บริการในปัจจุบัน

1.  โรงแรมโซฟิเทลเซ็นทาราแกรนด์ กรุงเทพฯ 607 ห้อง

2.  โรงแรมโซฟิเทลเซ็นทาราแกรนด์รีสอร์ทและวิลลา หัวหิน จ. ประจวบคีรีขันธ์⁽¹⁾ 249 ห้อง

3.  โรงแรมเซ็นทาราแกรนด์บีชรีสอร์ท สมุย จ. สุราษฏร์ธานี 203 ห้อง

4.  โรงแรมเซ็นทาราวิลลา สมุย จ. สุราษฏร์ธานี 100 ห้อง

5.  โรงแรมเซ็นทาราวิลลา ภูเก็ต จ. ภูเก็ต 72 ห้อง

6.  โรงแรมโนโวเทลเซ็นทารา หาดใหญ่ จ. สงขลา 248 ห้อง

7.  โรงแรมเซ็นทาราแม่สอดฮิลล์รีสอร์ท จ. ตาก 120 ห้อง

8.  โรงแรมเซ็นทาราแกรนด์บีชรีสอร์ทและวิลลา จ. กระบี่⁽²⁾ 192 ห้อง

9.  โรงแรมเซ็นทารากะรนรีสอร์ท ภูเก็ต จ. ภูเก็ต⁽³⁾ 335 ห้อง

10. โรงแรมเซ็นทารากะตะรีสอร์ท ภูเก็ต จ. ภูเก็ต⁽³⁾ 158 ห้อง

11. โรงแรมเซ็นทาราแกรนด์ และบางกอกคอนเวนชันเซ็นเตอร์ เซ็นทรัลเวิลด์⁽⁴⁾ 512 ห้อง

12. โรงแรมเซ็นทาราแกรนด์ มิราจบีชรีสอร์ท พัทยา⁽⁵⁾ 555 ห้อง

หมายเหตุ (1) ร่วมลงทุนกับผู้ประกอบการโรงแรมในต่างประเทศ

  (2) โรงแรมเซ็นทาราแกรนด์บีชรีสอร์ทและวิลลา กระบี่ เริ่มเปิดให้บริการ 72 ห้อง
  เมื่อปลายเดือนธันวาคม 2548 และเปิดให้บริการเต็มโครงการ 192 ห้อง ในเดือนพฤศจิกายน
  2549

  (3) โรงแรมเซ็นทารากะรนรีสอร์ท และโรงแรมเซ็นทารากะตะรีสอร์ท ภูเก็ต
  เป็นกิจการร่วมค้าซึ่งบริษัทลงทุนในสัดส่วนร้อยละ 50 ร่วมกับสถาบันการเงินต่างประเทศ

  (4) โรงแรมเซ็นทาราแกรนด์ และบางกอกคอนเวนชันเซ็นเตอร์ เซ็นทรัลเวิลด์
  เปิดให้บริการคอนเวนชั่นเซ็นเตอร์ ห้องประชุม และห้องจัดเลี้ยงในเดือนกรกฎาคม 2550
  เปิดให้บริการบางส่วนในส่วนของโรงแรม (soft opening) ในเดือนพฤษภาคม 2551
  และเปิดให้บริการเต็มโครงการ (grand opening) ในเดือนธันวาคม 2551

  (5) โรงแรมเซ็นทาราแกรนด์ มิราจบีชรีสอร์ท พัทยา เปิดให้บริการบางส่วน (soft
  opening) ในเดือนสิงหาคม 2552 และเปิดให้บริการเต็มโครงการ (grand opening)
  ในเดือนพฤศจิกายน 2552

นอกจากนี้ บริษัทได้รับจ้างให้เป็นผู้ดำเนินกิจการและบริหารโรงแรมภายใต้สัญญาบริหารโรงแรม
(Hotel Management Agreement) อีกหลายแห่ง ทั้งในประเทศและต่างประเทศ ได้แก่
เชียงใหม่ ตราด เกาะสมุย เกาะพงัน อุดรธานี มัลดีฟส์ อินเดีย ซึ่งมีจำนวนห้องพักรวม 1,206
ห้อง ณ สิ้นปี 2552

บริษัทถือหุ้นในกองทุนรวมไทยพัฒนา 1 ร้อยละ 20.04 และกองทุนรวมไทยพัฒนา 2 ร้อยละ 23.92
ซึ่งบริษัทมีการควบคุมกองทุนรวมดังกล่าว
เนื่องจากบริษัทมีอำนาจในการควบคุมและตัดสินใจในกองทุนรวมดังกล่าวผ่านกรรมการลงทุน ดังนั้น
จึงถือว่ากองทุนรวมดังกล่าวเป็นบริษัทย่อย

กองทุนรวมไทยพัฒนา 1 และกองทุนรวมไทยพัฒนา 2
เป็นกองทุนรวมอสังหาริมทรัพย์และสิทธิเรียกร้องประเภทไม่รับซื้อคืนหน่วยลงทุน
ที่จัดตั้งตามพระราชบัญญัติหลักทรัพย์และตลาดหลักทรัพย์ พ.ศ. 2535 โดยกองทุนรวมไทยพัฒนา 1
ได้ลงทุนในการเช่าที่ดินและซื้อฝากอาคารโรงแรมเซ็นทาราแกรนด์บีชรีสอร์ท สมุย จากบริษัท
เซ็นทรัลสมุยบีชรีสอร์ท จำกัด (“CSBR”) และ CSBR
ได้ทำสัญญาเช่าอาคารจากกองทุนรวมกลับมาเพื่อประกอบธุรกิจต่อไป ทั้งนี้เมื่อวันที่ 26 กันยายน
2551 บริษัท CSBR และกองทุนรวมได้ทำบันทึกข้อตกลงยกเลิกสัญญาที่เกี่ยวข้อง
และผู้ถือหน่วยลงทุนของกองทุนรวมไทยพัฒนา 1 ได้มีมติให้เลิกกองทุนรวมดังกล่าวในวันที่ 30
กันยายน 2551

นอกจากนี้ในเดือนกันยายน 2551
บริษัทได้ลงทุนในกองทุนรวมสิทธิการเช่าอสังหาริมทรัพย์โรงแรมและรีสอร์ทในเครือเซ็นทารา
(“CTARAF”) ในสัดส่วนร้อยละ 25 และได้นำที่ดินและอาคารโรงแรมเซ็นทาราแกรนด์บีชรีสอร์ท
สมุย ออกให้เช่าระยะยาวแก่ CTARAF โดยมีบริษัทเซ็นทรัลสมุยโฮเต็ลแมนเนจเมนท์ จำกัด
ซึ่งเป็นบริษัทย่อยได้ทำสัญญาเช่าช่วงโรงแรมจาก CTARAF เพื่อประกอบธุรกิจโรงแรมต่อไป

ส่วนกองทุนรวมไทยพัฒนา 2
ได้ลงทุนในการซื้อฝากที่ดินพร้อมอาคารโรงแรมเซ็นทรัลวงศ์อมาตย์บีชรีสอร์ทพัทยา
โดยทางบริษัทได้มีการทำสัญญาเช่าที่ดินพร้อมสิ่งปลูกสร้างดังกล่าวเพื่อประกอบธุรกิจโรงแรม

ธุรกิจอาหารบริการด่วนในปัจจุบัน

บริษัทมีธุรกิจอาหารบริการด่วนภายใต้แบรนด์ต่าง ๆ ณ วันที่ 31 ธันวาคม 2552 รวมกัน 478
สาขา ดังนี้

1.  ประเภท ขนมโดนัท ภายใต้แบรนด์ มิสเตอร์ โดนัท 232 สาขา

2.  ประเภท ไก่ทอด ภายใต้แบรนด์ เคเอฟซี 154 สาขา

3.  ประเภท ไอศกรีมพรีเมี่ยม ภายใต้แบรนด์ บาสกิ้น-ร้อบบิ้นส์ 86 สาขา

4.  ประเภท ขนมซอฟท์เพรทเซล ภายใต้แบรนด์ อานตี้ แอนส์ 4 สาขา

  5. ประเภท ขนมอบ ภายใต้แบรนด์ เบียร์ด ปาปาส์ 2 สาขา

3.  โครงสร้างของรายได้จากการประกอบธุรกิจแต่ละประเภทของบริษัทและบริษัทย่อย

[TABLE]

หมายเหตุ:

  (1) โรงแรมเซ็นทาราแกรนด์บีชรีสอร์ทและวิลลา กระบี่ เริ่มเปิดให้บริการ 72 ห้อง
  เมื่อปลายเดือนธันวาคม 2548 และเปิดให้บริการเต็มโครงการ 192 ห้อง ในเดือนพฤศจิกายน
  2549

(2) โรงแรมเซ็นทาราแกรนด์ และบางกอกคอนเวนชันเซ็นเตอร์ เซ็นทรัลเวิลด์
    เปิดให้บริการคอนเวนชั่นเซ็นเตอร์ ห้องประชุม และห้องจัดเลี้ยงในเดือนกรกฎาคม 2550
    เปิดให้บริการบางส่วนในส่วนของโรงแรม (soft opening) ในเดือนพฤษภาคม 2551
    และเปิดให้บริการเต็มโครงการ (grand opening) ในเดือนธันวาคม 2551

(3) โรงแรมเซ็นทาราแกรนด์มิราจบีชรีสอร์ท พัทยา เปิดให้บริการบางส่วน (soft opening)
    ในเดือนสิงหาคม 2552 และเปิดให้บริการเต็มโครงการ (grand opening)
    ในเดือนพฤศจิกายน 2552

(4) พิซซ่า ฮัท และบาสกิ้น รอบบิ้นส์ ปิดดำเนินงานตั้งแต่วันที่ 1 พฤษภาคม 2552 และ 31
    ธันวาคม 2552 ตามลำดับ

(5) รายได้อื่น ประกอบด้วย รายได้ค่าบริหารโรงแรม รายได้ค่าเช่าและค่าบริการ
    รายได้จากเงินสนับสนุนทางการตลาด เป็นต้น

(6) รายได้ทั้งหมด ไม่รวมรายได้จากการตัดจำหน่ายค่าเช่ารับล่วงหน้า
    (จากกองทุนรวมอสังหาริมทรัพย์) ของโครงการโรงแรมเซ็นทาราแกรนด์ สมุย ในปี 2552
    จำนวน 100.3 ล้านบาท (ปี 2551: 26.7 ล้านบาท)

    3.  เป้าหมายในการดำเนินธุรกิจ

ในการดำเนินธุรกิจโรงแรม บริษัทมีเป้าหมายที่จะมุ่งเน้นการให้บริการโรงแรมหรูในระดับ 4
ดาวขึ้นไป และรับจ้างบริหารจัดการโรงแรมอื่นโดยอาศัยจุดแข็งของแบรนด์ “เซ็นทารา”
โดยเน้นตลาดที่บริษัทมีความชำนาญคือตลาดโรงแรมเพื่อการท่องเที่ยว (Tourism Market)
และตลาดโรงแรมเพื่อการประชุมและสัมมนา (MICE Market) ให้ครอบคลุมพื้นที่ท่องเที่ยวที่สำคัญ
โดยเฉพาะรีสอร์ทริมชายหาดทั้งฝั่งทะเลอ่าวไทยและฝั่งอันดามัน
ซึ่งในปัจจุบันบริษัทมีโครงการโรงแรมใหม่อีก 1 แห่งในระดับ 5 ดาว ที่ จ.ภูเก็ต มีจำนวนห้องพัก
262 ห้อง มีกำหนดเปิดให้บริการภายในปี 2553
ซึ่งเมื่อรวมกับจำนวนห้องพักของโรงแรมที่มีอยู่ในปัจจุบันแล้ว
บริษัทจะมีจำนวนห้องพักที่เปิดให้บริการรวมกันกว่า 4,000 ห้อง

ในการดำเนินธุรกิจอาหารบริการด่วน
บริษัทมีเป้าหมายที่จะรักษาความเป็นหนึ่งในผู้นำในธุรกิจอาหารบริการด่วน
โดยการขยายสาขาของแบรนด์เดิมที่บริษัทมีอยู่ให้ครอบคลุมทั่วประเทศไทย
และการพัฒนาผลิตภัณฑ์ใหม่ ๆ อยู่เสมอ รวมถึงการเพิ่มแบรนด์ใหม่ ๆ เข้ามาใน Portfolio
ของบริษัท